Source: https://www.cargotec.com/fi/nasdaq/stock-exchange-release-insiders-dealing/2013/cargotecin-henkilostojohtajaksi-nimitetty-mikko-pelkonen/
Timestamp: 2019-08-25 00:12:01+00:00
Document Index: 10518858

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Cargotecin henkilöstöjohtajaksi nimitetty Mikko Pelkonen - Cargotec
CARGOTEC OYJ, PÖRSSITIEDOTE, 23.5.2013 KLO 14.00
Cargotec on nimittänyt henkilöstöjohtajaksi ja johtoryhmän jäseneksi Mikko Pelkosen (43), joka raportoi toimitusjohtaja Mika Vehviläiselle. Pelkonen vastaa yhtiön henkilöstöstrategiasta ja sen toteutuksesta. Nimitys astuu voimaan elokuussa 2013.
Mikko Pelkonen vastaa tällä hetkellä Nokia Siemens Networksin Mobile Broadband Business Unitin henkilöstöhallinnosta. Hän on työskennellyt 17 vuotta Nokia Siemens Networksin ja Nokian palveluksessa erilaisissa globaaleissa ja alueellisissa johtotehtävissä ja vetänyt liiketoimintojen uudistamishankkeita Kiinassa, Yhdysvalloissa ja Latinalaisessa Amerikassa.
"Yksi Cargotecin voimavaroista on henkilöstö, ja globaali taistelu kyvyistä ja osaamisesta edellyttää vahvaa ymmärrystä henkilöstöasioista. Mikko Pelkosella on laaja kokemus kansainvälisestä johtamisesta, kiistattomat ansiot liiketoimintaympäristöjen uudistamisesta sekä kokemusta kasvavilta markkinoilta, mikä vahvistaa entisestään menestystämme tulevaisuudessa", toteaa Cargotecin toimitusjohtaja Mika Vehviläinen.
"Odotan innolla työtä Cargotecissa, jonka huippubrändit ja globaali osaaminen luovat ainutlaatuisen aseman tehokkaan organisaation kehittämiselle", Pelkonen sanoo.
Mikko Pelkosen CV ja kuva ovat tiedotteen liitteenä.
Mika Vehviläinen, toimitusjohtaja, puh. +358 20 777 4101
Anne Westersund, viestintä- ja yhteiskuntasuhdejohtaja, puh. +358 20 777 4460
Mikko Pelkonen, kuva
Mikko Pelkonen, CV